
63 syi iran pepujian dumateng piyantun mulya, 
Kanjeng Nabi Muhammad, karingkes saking kasidah 
Burdah, Mudhoriyyah, sarta primbon Syamajl 
Muhammadiyyah. Kasusun dening: 

Zia bin Tautig Tuwel 


@santrijagad 

Utawi kabeh puji 
tetep kagungan Gusti 
Allah kang mangerani 
sedaya alam niki 


Mpun ngutus Gusti Allah 
Ing Kanjeng Rosulullah 
Khale dados pungkasan 
Ing sedaya utusan 


Gusti Allah ngendika; 
"Ora ngutus ing sira 
Kejaba dadi rahmat 
Kanggo sedaya jagat. 


"“Temen-temen wis rawuh 
Rosul paring pitudhuh 
Saking golongan ira 
Rupa bangsa menungsa. 


Kanhah Mepe Mak — 


Banget lomane Nabi 
Lan welas maring kita 
Banget asihe Nabi 
Maring mukmin sedaya 


Kanjeng Nabi Muhammad 
Den reksa tanpa cacat 
Lair batin sampurna 
Menungsa paripurna 


Dhawuhe Kanjeng Nabi 
Saking wahyu llahi 
Kareksa saking hawa 
Setan napsu angkara 


Nyipati Gusti Allah 

Ing Kanjeng Rasulullah 
Banget luhur sipate 
Banget agung akhlake 


Lampahe Kanjeng Nabi 
Sunnahe rina wengi 
Cukup dados tuladha 
Umat Islam sedaya 


Sapa wonge kang manut 
Ing Kanjeng Nabi nurut 
Maring Allah ya toat 
Slamet dunya akherat 

Kaanhah Miya MA — 


Mboten bakal den siksa 
Mboten bakal den murka 
Sak mangsa hadir Nabi 
Pusaka umat iki 


Mpun damel jembar Gusti 
Manahe Kanjeng Nabi 
Sarta nginggilke Gusti 
Asmane Kanjeng Nabi 


Allah kang paring rohmat 
Lan para malaekat 
Ngaturaken solawat 
Dateng Nabi Muhammad 


He wong kang padha iman 
Ayo maca solawat 

Salam ingkang temenan 
Mugi amrih syafaat 


Wong kang maca solawat 
Namung sepisan wae 
Den guyur udan rohmat 
Sepuluh wilangane 


Wong kang maca solawat 
Ping satus wilangane 

Den gobul satus hajat 
Dunya lan akherate 


Wong kang maca solawat 
Ping sewu sakdinane 
Mbesuk ana akherat 
Suarga panggonane 


Paling cedake umat 
Sareng Nabi Muhammad 
Mbesuk dina kiamat 
Paling kathah solawat 


Solawat dadi kunci 

Donga-dongane kita 
Solawat ya ngresiki 

Dosa-dosane kita 


Wong kang tinggal solawat 
Iku sasar dalane 

Ora njawab solawat 

Iku bakhil jenenge 


Dadi ora sah solat 
Tanpa maca solawat 
Sejatine wong Islam 
Remen solawat salam 

Kanhah Mepe Mak — 


Solawat salam kita 

Iku nyuwunke rohmat 
Dateng Nabi Muhammad 
Keluarga sohabat 


Solawat salam kula 
Wilangan lintang-lintang 
Pepasir Ing samudra 

Lan tetes-tetes udan 


Solawat salam kula 

Wilangan thethukulan 
Hewan dharat segara 
Wiji lan gegodhongan 


Solawat kula niki 

Sak wilangane makhluk 
Ana ing langit bumi 
Nganti kiamat mbesuk 


Solawat salam kita 

Den bekta malaekat 

Dugi kekasih kita 
Kanjeng Nabi Muhammad 


Kanjeng Nabi Muhammad 
Bendara alam dunya 
Rosul sedaya umat 
Bangsa jin lan menungsa 


Rikala lair Nabi 

Dadi padhange bumi 
Angkasa mayapada 
Jembar sinebar cahya 


Mboten ningali netra 

Mboten ngandhut wanita 
Piyantun langkung hebat 
Saking Nabi Muhammad 


Kanjeng Nabi menungsa 
Mboten kados menungsa 
Umpama inten murni 
Antara watu kali 


Dhawuh para sohabat 
Kanjeng Nabi Muhammad 
Kados dene purnama 
Candra ingkang sampurna 


@santrijagad 


Kaanhah Miya MAU — 


Endhah parase Nabi 
Mulya akhlake Nabi 
Dhuwur elmune Nabi 
Luhur pangkate Nabi 


Kados mawar endhahe 
kados mbulan mulyane 
Lan samudra lomane 
Lan mangsa pangersane 


Kados angin sumilir 
Sipat lomane Nabi 
Umpama wangi kembang 
Iku akhlake Nabi 


Nabi wajahe cerah 
Mesem tansah sumringah 
Lan pasuryane padhang 
Mripate kados lintang 


Pangendikane Nabi 
Iku rasane manis 
Ayem rasane ali 
Adhem kaya gerimis 


Sutra kalah aluse 
Saking astane Nabi 
Luwih wangi kringete 
Saking minyak kesturi 


Mlampahe Nabi tenang 
Kados mandhap tanjakan 
Wit-witan nundhuk hurmat 
Hewan-hewan dha toat 


Lisane Kanjeng Nabi 
Mboten guneman kasar 
Mboten remen nglaknati 
Mboten mbengok ing pasar 


Nalika dilarani 

Mboten mbales pilara 
Balik ngapura Nabi 
Kelawan jembar dhadha 


Astane Kanjeng Nabi 
Mboten nate mukul 
Menungsa sarta hewan 
Kejaba wayah perang 


Bagus-baguse insan 
Kinasihe Pangeran 
Akhlake iku Ouran 
Jujur aris tur loman 


Mboten gunem lelahan 
Ngapura kesalahan 
Tetep teges tur lantang 
Ing hukume Pangeran 

Banget welase Nabi 
Maring Takir lan miskin 
Banget sayange Nabi 
Melasi bocah yatim 


Jumeneng solat Nabi 
Sujud manembah Gusti 
Nganti bengkak sukune 
saben-saben dalune 


Kanjeng Nabi nambali 
Bedhah ing rasukane 
Sarta ndandosi tali 
Pedhot saking sandhale 


Mesti mulyakna Nabi 
Sapa wae dhayohe 

Mboten nate nglarani 
Ing sedaya tanggane 


Kanjeng Nabi Muhammad 


Mahkota para nabi 
Teguh njaga amanat 
Tansah nepati janji 


Maca sirohe Nabi 
Ngokohke iman kita 
Maturnuwun ing Nabi 
Ya kewajiban kita 


Kaanhah Miya MAU — 


Mugi solawat salam 
Ing saklawase jaman 
Katuran kanjeng Nabi 
Makhluk paling pinuji 


Kanjeng Nabi kekasih 
Kang sipat welas asih 
Nyuwun pitulung kula 
Sedaya panca baya 


Berkat pangkate Nabi 
Kula nyuwun duh Gusti 
Gobul sedaya hajat 
Resik sedaya lepat 


Dhuh napsu aja nggersah 
Merga lelaku salah 
Ora bosen maksiat 
Ya aja bosen tobat 


Gedhe-gedhene dosa 
Abot mungguh kawula 
Kaya semut ing ngarsa 
Dzat kang maha ngapura 

Pangapurane Gusti 
Ngalahke dosa kita 
Welas asihe Gusti 
Ngungkuli amal kita 


Ya Allah Gusti, kita 
Kawula tanpa dhaya 
Mugiya den ampura 
Den tutup dosa kita 


Dhuh kanjeng Rasulullah 
Tuntun lisan kawula 
Maos syahadat mulya 
Nalika pecat nyawa 


Dhuh kanjeng Rasulullah 
Kula nyuwun syafaat 
Kala payahe mangsa 
Persidhangan akherat 


Dhuh kanjeng Rasulullah 
Tuntun asta kawula 
Nalika nyebrang siroth 
Ngantos dugi suarga 


Mugi sedaya umat 


Kanjeng Nabi Muhammad 


Tansah pinayung rahmat 
Dugi dina kiamat 


Kanhah Mepe Mak — 


Mugiya Nuswantara 

Lan mukminin sak jagad 
Aman makmur sentosa 
Berkat Nabi Muhammad 


Mugi kabeh kang maca 
Mireng syiir punika 
Den ampura dosane 
Den ijabah dongane 


Sampun tuntas syi iran 
Kasidah Muji Nabi 
Kanthi nyuwun Pangeran 
Mugi-mugi ditampi 

Tamat. 
Kaanggit dening Zia bin Taufig Tuwel, 
wonten ing sasi Jumadil Akhiroh 1442 H. 


